โจรกรรมลึกลับ ขุดสุสาน ขโมยศพทารก
คาดใช้ทำพิธี-ไสยศาสตร์ จำพวกกุมารทองลูกกรอก เลือกเฉพาะไม่เน่านับสิบ,แก๊งขมังเวทเขมร ลอบขุดสุสานสาธารณะขโมยศพทารกเพิ่งถูกนำมาฝัง สภาพยังไม่เน่าไปกว่า 10 ศพ เจ้าหน้าที่อาสากู้ภัยดักซุ่มเจอคาตาจับกลุ่มบริเวณหลุมศพที่ถูกกะเทาะปูนเปิดฝาโลง แต่คนร้ายไหวทันวิ่งหนีรอดไปได้ รองประธานมูลนิธิฯแจ้งตำรวจล่าตัวคนร้าย เผยศพที่หายเป็นเด็กที่พ่อแม่ไม่ประสงค์เก็บไว้ มอบให้ทางโรงพยาบาลนำไปเก็บรอบำเพ็ญกุศลในช่วงทำพิธีล้างป่าช้า คาดเป็นฝีมือชาวกัมพูชานำไปทำพิธีทางไสยศาสตร์ หรือทำกุมารทองตามความเชื่อ,สลดโจรแสบลอบขุดสุสานสาธารณะขโมยศพทารกกว่า 10 ศพ คาดเป็นแก๊งขมังเวทชาวเขมรนำไปทำกุมารทอง หรือทำพิธีทางไสยศาสตร์รายนี้ เปิดเผยขึ้นเมื่อเวลา 13.00 น. วันที่ 22 ธ.ค. พ.ต.ต. สุพจน์ สวนสอน สว. (สอบสวน) สภ.บ้านฉาง จ.ระยอง รับแจ้งเหตุคนร้ายลอบขุดขโมยศพในสุสานสุขนิรันดร์ มูลนิธิพุทธธรรมสงเคราะห์ หมู่ 1 ต.บ้านฉาง อยู่ห่างจากถนนสุขุมวิทประมาณ 1 กิโลเมตร พร้อมด้วย ร.ต.อ.เกียรติกีรติ ทรัพย์พูลไพศาล รอง สวป. นำกำลังไปตรวจสอบ,ที่เกิดเหตุเป็นสุสานสาธารณะ เนื้อที่ราว 20 ไร่ รอบๆสุสานเป็นไร่มันสำปะหลังค่อนข้างเปลี่ยว และไม่มีรั้วหรือประตูเข้าออก ไม่มีคนเฝ้าประจำ พบว่าหลุมเก็บศพขนาดเท่ากับโลงศพฝังอยู่ในดิน มีฝาปูนปิดทับสร้างเรียงรายเป็นแถว มีหลุมสำหรับเก็บศพเด็กประมาณ 5 หลุม อยู่ด้านท้ายของสุสาน ถูกคนร้ายกะเทาะปูนเปิดฝาวางอยู่ข้างหลุม มีกล่องโฟม 7-8 กล่อง ใช้บรรจุศพเด็กยังวางเรียงอยู่ในหลุม หนึ่งในนั้นฝากล่องถูกเปิดออกส่วนศพหายไปแล้วเหลือแต่ผ้าห่อศพ เศษเสื้อผ้าและขวดนมเด็ก ห่างไป 10 เมตร มีกองเถ้าถ่านอยู่บนพื้นและเศษของเด็กเล่นถูกเผาจำนวนหนึ่ง คาดคนร้ายเผาข้าวของในกล่อง เพื่อทำลายหลักฐาน,นายศุภชัย วราวุฒิ รองประธานมูลนิธิพุทธธรรมสงเคราะห์ ให้การว่า เมื่อ 2 วันก่อนเจ้าหน้าที่อาสากู้ภัยของมูลนิธิฯ แจ้งว่ามีคนเข้าไปขโมยขุดศพเด็กแท้งออกมา หรือคลอดมาแล้วอายุไม่เกิน 5 เดือนในสุสาน และเพิ่งนำมาเก็บได้ไม่เกิน 2 วันสภาพยังสมบูรณ์ไม่เน่าเฟะ ซึ่งทางพ่อแม่เด็กมอบให้ทางโรงพยาบาลส่งให้กับทางมูลนิธิฯเก็บไว้รอบำเพ็ญกุศลพร้อมกันในพิธีล้างป่าช้า ทางเจ้าหน้าที่อาสาฯวางกำลังซุ่มเพื่อจับคนร้ายชนิดคาหนังคาเขา,รองประธานมูลนิธิพุทธธรรมสงเคราะห์กล่าวต่อว่า กระทั่งช่วง 01.00-02.00 น.คืนที่ผ่านมา เจ้าหน้าที่อาสาฯพบคนราว 10 คน จับกลุ่มคล้ายทำพิธีกรรมบางอย่างข้างหลุมเก็บศพ พอเห็นพวกเจ้าหน้าที่ก็แตกฮือวิ่งหนีไปทางด้านหลังสุสาน ตรวจสอบ เบื้องต้นพบว่ามีศพทารกหายไปประมาณ 10 ศพ เชื่อว่าคนร้ายอาจติดตามเคลื่อนไหวการทำงานของมูลนิธิฯ รู้ว่ารับศพเด็กมาตอนไหนแล้วเข้ามาขุดเอาศพไป มาแจ้งความเป็นเบาะแสล่าตัวคนร้าย ลูกน้องเชื่อคนร้ายน่าจะเป็นชาวกัมพูชาขโมยศพไปทำพิธีตามความเชื่อทางไสยศาสตร์ เช่น ทำกุมารทอง หรือลูกกรอก,ด้าน พ.ต.ต.สุพจน์ สวนสอน สว. (สอบสวน) เจ้าของคดี กล่าวว่า ตำรวจเพิ่งได้รับแจ้งเหตุวันนี้และได้ไปตรวจหาหลักฐานทางคดี พบว่าเมื่อวันที่ 20 ธ.ค. คนร้ายลอบขโมยศพเด็กไปกว่า 10 ศพ เจ้าหน้าที่อาสาฯพยายามจะซุ่มจับแต่คนร้ายไหวตัวหนีไปได้ทั้งหมด โดยไม่ได้ศพเด็กไปด้วย ศพพวกนี้เป็นศพที่พ่อแม่มอบให้โรงพยาบาลแล้วเพื่อดำเนินการแล้วไม่ต้องการรับกลับคืน และไม่มีการระบุชื่อเด็ก แต่เจ้าหน้าที่มูลนิธิฯตั้งกันเอง เพื่อสะดวกในการแยกแยะ ข้าวของเครื่องใช้ รวมทั้งของเล่นต่างๆ เจ้าหน้าที่จัดให้ตามประเพณีความเชื่อเท่านั้น
แก๊งขมังเวทเขมร ลอบขุดสุสานสาธารณะขโมยศพทารกเพิ่งถูกนำมาฝัง สภาพยังไม่เน่าไปกว่า 10 ศพ เจ้าหน้าที่อาสากู้ภัยดักซุ่มเจอคาตาจับกลุ่มบริเวณหลุมศพที่ถูกกะเทาะปูนเปิดฝาโลง
ขโมยศพเด็ก,สุสานสุขนิรันดร์,ไสยศาสตร์,ระยอง,ข่าวหน้า1